Efter brug: Efter brug (tømt tank) anbefaler vi at sprayeren skylles igennem med rent vand. Desinfektionsmidler kan over længere tid opbygge aflejringer, som kan reducere sprayerens ydeevne. Dette kommer særligt til udtryk ved dysen, som kan afmonteres og rengøres. Læs hvordan dysen renses ved næste sektion. Vi anbefaler også, at eventuel overskydende væske ved dyse-området tørres af med en tør klud. Opbevaring i længere tid: Det er vigtigt, at sprayeren ikke opbevares i længere tid med væske i tanken. Hvis sprayeren skal opbevares i længere tid, tømmes tanken, og sprayeren skylles igennem med rent vand – sørg for at alt overskydende væske i pumpen er forstøvet ud, før den opbevares.